cyanic-selkie/wikianc huggingface dataset:
নমঃশূদ্র
নমঃশূদ্র বা নমঃ'স্বেজ'-এর অর্থ নির্ধারণ করতে হবে হিন্দু সম্প্রদায়ের একটি জাতি সমূহ। এই গোষ্ঠীর বিস্তার মূলত বৃহৎবঙ্গ বর্তমানে যা ভারতএর পশ্চিমবঙ্গ ও বাংলাদেশ বসবাস করছে। এছাড়াও দেশের বিভিন্ন ক্ষেত্রে তারা অল্প সংখ্যায় ছড়িয়ে আছে।। নমঃ নাম টি নমস মুনি থেকে প্রাপ্ত হয়েছে।  ব্যাবস্থার ভিত্তিতে তাদের নামের শেষে শূদ্র জুড়ে দেওয়া হ​য়েছে, সেখানে তাদের শূদ্র বলা হ​য় নি। এর আগের কোনো প্রমাণ বা উল্লেখ নেই। এটি ১৯১১ এর অশেপাশে  বর্ণ বা অবর্ণ  জনের মধ্যে কিছু বর্ণবাদীদের কেউ ছ​ড়িয়ে দিয়ে থাকবে। বস্তুত সমস্ত তথ্য প্রমাণে এরা একটি অবর্ণ গোষ্ঠী যাদের ক​য়েকটি গোত্র নামের গল্প জনসমাজে প্রচলিত ছিলো। অবর্ণ গোষ্ঠীর গোত্র নামের মধ্যে নমঃ কাশ্যপ র​য়েছে।এই জনগোষ্ঠীর বহু মানুষ বৈষ্ণব সম্প্রদায় অনুগামী হয়েছিল।  পরিসংখ্যানে তাদের পূর্বপুরুষের শ্রুতি অনুযায়ী, অধিকাংশ নমঃই কাশ্যপ গোত্রের অন্তর্গত। এরা সাধারণত হীরা  (সকলেই)  বালা  বিশ্বাস(সকলে নয়), মণ্ডল(সকলে না), হালদার(সকলে নয়), সরকার(সকলে নয়), সিকদার, মজুমদার(সকলে নয়), দাস (সকলে নয়), রায় (সকলে নয়) ইত্যাদি পদবি ব্যবহার করে ।
ব্যুৎপত্তি
ঊনবিংশ শতাব্দীর প্রাক্ বাংলা সাহিত্যে নমশূদ্র শব্দের ব্যুৎপত্তি নিয়ে আলোচনার অভাব রয়েছে এবং এর উৎপত্তিকালও অনির্ধারিত। বেশ কয়েকটি তত্ত্ব প্রস্তাব করা হয়েছে কিন্তু তাদের কোনটিকে সমর্থন করে এমন কোন তথ্য প্রমাণ বা ব্যাপক ঐকমত্য নেই।
উৎপত্তি
নমশূদ্র সম্প্রদায় পূর্বে চন্ডাল বা চণ্ডাল নামে পরিচিত ছিল । তারা চার-স্তরের আচার-অনুষ্ঠান বর্ণ ব্যবস্থার বাইরে বসবাস করত এবং তাই হিন্দু 'উচ্চ বর্ণ' সম্প্রদায়ের দৃষ্টিতে তারা ছিল বহিষ্কৃত এবং অস্পৃশ্য ।
সম্প্রদায়টি ঐতিহ্যগতভাবে তাদের জন্মভূমির জলাভূমিতে মাছ ধরা এবং নৌকার চালক হিসেবে নিযুক্ত ছিল। বছরের পর বছর ধরে, যেহেতু জলাভূমিগুলি কৃষি কাজের জন্য পুনরুদ্ধার করা হয়েছিল, তারা একটি প্রধান পেশা হিসাবে কৃষক কৃষিতে পরিণত হয়েছিল। তাদের অর্থনৈতিক অবস্থা ছিল বেশ খারাপ এবং ঋণের হার অনেক বেশি।
ইতিহাস
১৮৯১ সালে ব্রিটিশদের একটি পরিসংখ্যানে তাদের পূর্বপুরুষের শ্রুতি অনুযায়ী, অধিকাংশ নমঃশূদ্র বা নমঃস্বেজ ই  কাশ্যপ গোত্রের অন্তর্গত। এছাড়াও কয়েকটি গোত্রের উল্লেখ পাওয়া যায়। ঋষি কাশ্যপ এর পরবর্তী নমস মুনির বংশধর হেতু তারা নিজেদের সম্প্রতি নমঃস্বেজ বলে অভিহিত করে ।
নমঃস্বেজ ও চণ্ডাল  প্রসঙ্গ
সেন যুগঃ বল্লাল সেনের রাজ্য কালে যখন তিনি অধিক বয়সে এক ডোম নতকীকে বিবাহ করেন তখন তাকে নিয়ে সারা রাজ্য জুড়ে দুর্নাম ছড়িয়ে পরে। বল্লাল সেন সেই দূর নাম থেকে মুক্তি জন্য মহাভোজের জন্য রাজের সব প্রজাদের নিমন্ত্রণ দিন।  কিন্তু নমস্য পারশব ব্রাহ্মণরা সেখানে যেতে আপত্তি পোষন করে।  ফলে বল্লাল সেন তাদের চন্ডাল অখ্যায়িত করে, রাজ কার্য থেকে বহিষ্কার করে তাদের উপর নির্যাতন শুরু করে।  তখন তাদের বল্লাল সেন ব্রাহ্মণত্ব মুছে ফেলা চেষ্টা করে এবং রাজ্য থেকে বিতারিত করেন। তখন পারশব ব্রাহ্মণরা প্রাণ বাচাতে পাহাড় উপকূলে,পূর্ব বঙ্গে বিভিন্ন জায়গায় আশ্রয় নেয়। ব্রটিশ আমলঃ ১৮৭১ সালের সেন্সাস রিপোর্টে ব্রিটিশ সরকারের ও বিধর্মী দের চক্রান্তে বঙ্গের নমঃ ক্ষুদ্র জাতিকে নমঃজাতিকে ‘চণ্ডাল জাতি’ নামে আখ্যত করে যাতে তারা ক্রোধিত হেয়ে তারা হিন্দু সমাজের পরিত্যাগ এবং ধর্ম পরিবর্তন করে নিক। এই সময় পর্যন্ত, অর্থাৎ ১৮৭১ সালের সেন্সাস রিপোর্টের পূর্ব পর্যন্ত বর্তমানের নমঃশূদ্ররা যে শুধু নমঃ জাতি বলেই স্বীকৃত ছিল তা আমরা ভূপেন্দ্রনাথ দত্তের ‘বাংলার ইতিহাস’ ও রমাপ্রসাদ চন্দ্রের ‘গৌড়মালা’ থেকে জানতে পারি। তাই চণ্ডাল’ নাম অপসারণ করে নমঃ নামকরণের দাবিতে গুরুচাঁদ ঠাকুরের আন্দোলনে অতিষ্ঠ হয়ে এবং বঙ্গভাষা আন্দোলনের পড়ে শেষ পর্যন্ত তারা কৌশল বদলাতে বমানিত করে।
নমঃশূদ্র বা নমঃস্বেজ আন্দোলন
মতুয়া ধর্মসম্প্রদায়কে কেন্দ্র করেই নমঃশূদ্রদের সামাজিক আন্দোলন শুরু হয়। তাদের আন্দোলনের প্রধান কেন্দ্র ছিল ফরিদপুর জেলার ওড়াকান্দি গ্রামে। নমঃশূদ্ররা এই আন্দোলন ছড়িয়ে দেওয়ার জন্য ১৯০২ খ্রিষ্টাব্দে একটি সমিতি গঠন করে এবং নিয়মিত উন্নয়নী সভার আয়োজন করে। তা ছাড়া যাত্রানুষ্ঠান ও প্রতি পরিবার থেকে মুষ্টি সংগ্রহের মাধ্যমেও আন্দোলনের বিস্তার ঘটে। নমঃশূদ্ররা ১৯১২ খ্রিষ্টাব্দে Bengal Namasutra Association প্রতিষ্ঠা করে পুরোপুরি সংগঠিত হয়ে আন্দোলন পরিচালনা করে।
আনোয়ারা বেগম (রাজনীতিবিদ)
আনোয়ারা বেগম একজন বাংলাদেশি রাজনীতিবিদ ছিলেন। তিনি ১৯৮৬ সাল থেকে ১৯৮৮ সাল পর্যন্ত তৃতীয় জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছিলেন। ২০১৩ সালে তিনি হুসেইন মুহাম্মদ এরশাদের জাতীয় পার্টি থেকে বেরিয়ে এসে জাতীয় পার্টি (কাজী জাফর) এ যোগদান করেন। তিনি জাতীয় পার্টি (কাজী জাফর) এর প্রেসিডিয়াম সদস্য হিসেবে নিযুক্ত হয়েছিলেন। তিনি ২০১৯ সালের ৪ আগস্ট ৭০ বছর বয়সে মৃত্যুবরণ করেন।
বৃহস্পতি ৬৬
বৃহস্পতি ৬৬ (ইংরেজি: Jupiter LXVI) হল বৃহস্পতির একটি বহিঃস্থ প্রাকৃতিক উপগ্রহ। এটি পূর্বে এস/২০১৭ জে ৫ (ইংরেজি: S/2017 J 5) নামে পরিচিত ছিল। ২০১৭ সালে স্কট এস. শেপার্ডের নেতৃত্বাধীন জ্যোতির্বিজ্ঞানীদের একটি দল এই উপগ্রহটি আবিষ্কার করেন। ২০১৮ সালের ১৭ জুলাই মাইনর প্ল্যানেট সেন্টার থেকে প্রকাশিত একটি মাইনর প্ল্যানেট ইলেকট্রনিক সার্কুলারের মাধ্যমে এই আবিষ্কারের কথা প্রথম ঘোষিত হয়। উপগ্রহটির ব্যাস প্রায় ২ কিলোমিটার এবং এটি প্রায় ২৩,২৩২,০০০ কিলোমিটারের একটি প্রায়-প্রধান কক্ষে বৃহস্পতিকে প্রদক্ষিণ করছে। এটির কক্ষীয় নতি প্রায় ১৬৪.৩°। এই উপগ্রহটি কারমে গোষ্ঠীর অন্তর্গত।
নতুন দিল্লি লোকসভা কেন্দ্র
নয়া দিল্লি লোকসভা কেন্দ্রটি উত্তর ভারতের দিল্লি কেন্দ্রশাসিত অঞ্চলের ৭টি লোকসভা কেন্দ্রের একটি এবং ১৯৫১ সালে লোকসভা কেন্দ্রটি প্রতিষ্ঠিত হয়। এটি একটি অসংক্ষরিত একটি আসন এবং মোট ১০ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি ও ইংরাজী। এই লোকসভা কেন্দ্রে ২০১৪ সালে মোট ভোটার সংখ্যা ছিলো ৯,২০,৫৯০ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি দিল্লির নতুন দিল্লি, মধ্য দিল্লি, দক্ষিণ পূর্ব দিল্লি, দক্ষিণ দিল্লি এবং পশ্চিম দিল্লি জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
নয়াদিল্লি লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৬৬ থেকে ১৯৯৩ খ্রিস্টাব্দ পর্যন্ত নয়া দিল্লি লোকসভা কেন্দ্র টি দিল্লি মহানগর অঞ্চলের যেই বিধানসভা কেন্দ্র গুলো নিয়ে গঠিত ছিল সেগুলি হল:
১৯৯৩ থেকে ২০০৮ খ্রিস্টাব্দ অবধি দিল্লি বিধানসভার নিম্নোক্ত বিধানসভাগুলি এই লোকসভা কেন্দ্রের অন্তর্গত ছিল:
২০০৮ খ্রিস্টাব্দের পর থেকে দিল্লির লোকসভার নতুন সীমানা নির্দেশ করা হয়৷
বিধানসভা কেন্দ্র গুলি
লোকসভা কেন্দ্রটি দিল্লি কেন্দ্রশাসিত অঞ্চলের ৭০ টি বিধানসভা কেন্দ্রের মধ্যে ১০ টি নিয়ে গঠিত। বিধানসভা কেন্দ্রের নির্বাচিত সদস্য দিল্লির বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ১০ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ২৩ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি মধ্য দিল্লি জেলায় অবস্থিত৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ২৪ নং বিধানসভা কেন্দ্র৷ এটি নয়া দিল্লি জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ২৫ নং বিধানসভা কেন্দ্র৷ এটি পশ্চিম দিল্লি জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৩৮ নং বিধানসভা কেন্দ্র৷ এটি নয়া দিল্লি জেলায় অবস্থিত৷ এটি একটি অসংরক্ষিত আসন৷৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৩৯ নং বিধানসভা কেন্দ্র। এটি একটি অসংরক্ষিত আসন। এটি নয়া দিল্লি জেলায় অবস্থিত৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৪০ নং বিধানসভা কেন্দ্র৷ এটি নয়া দিল্লি জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৪২ নং বিধানসভা কেন্দ্র৷ এটি দক্ষিণ পূর্ব দিল্লি জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৪৩ নং বিধানসভা কেন্দ্র৷ এটি দক্ষিণ দিল্লি জেলায় অবস্থিত৷ এটি একটি অসংরক্ষিত আসন৷৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৪৪ নং বিধানসভা কেন্দ্র। এটি একটি অসংরক্ষিত আসন। এটি নয়া দিল্লি জেলায় অবস্থিত৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৫০ নং বিধানসভা কেন্দ্র৷ এটি নয়া দিল্লি জেলায় অবস্থিত৷ এটি একটি অসংরক্ষিত আসন৷
দান শেখ্‌তমান
থাম্ব|স্টকহোমে শেচম্যান, জুন ২০১৬ দান শেখ্‌তমান টেকনিয়ন - ইসরায়েল ইন্সটিটিউট অব টেকনোলজি এর ম্যাটেরিয়ালস সায়েন্স এর ফিলিপ টোবিয়াস অধ্যাপক, ইউনাইটেড স্টেটস ডিপার্টমেন্ট অব এনার্জি এর অ্যাসোসিয়েট এবং আইওয়া স্টেট ইউনিভার্সিটি এর ম্যাটেরিয়ালস সায়েন্স এর অধ্যাপক। তিনি ২০১১ সালে রসায়নে নোবেল পুরস্কার লাভ করেন।
জীবনী
শেখ্‌তমান টেকনিয়ন - ইসরায়েল ইন্সটিটিউট অব টেকনোলজি থেকে যন্ত্র প্রকৌশলে ১৯৬৬ সালে বিজ্ঞানে স্নাতক, উপাদান প্রকৌশলে ১৯৬৮ সালে বিজ্ঞানে স্নাতকোত্তর এবং ১৯৭২ সালে পিএইচডি উপাধি অর্জন করেন।
পার্ক হে-সু
পার্ক হে-সু (, Park Hae-soo; জন্ম: ২১ নভেম্বর ১৯৮১) হলেন দক্ষিণ কোরিয়ার একজন অভিনেতা।  তিনি নেটফ্লিক্সে প্রচারিত দক্ষিণ কোরিয়ার অস্তিত্ববাদী টেলিভিশন ধারাবাহিক স্কুইড গেমে চো সাং-উ চরিত্রে অভিনয় করার জন্য সর্বাধিক পরিচিত।
কর্মজীবন
পার্ক ২০০৭ সালে মিস্টার লবির মাধ্যমে সঙ্গীত মঞ্চে আত্মপ্রকাশ করেছেন। তিনি অন্যান্য সঙ্গীত অনুষ্ঠানেও উপস্থিত হয়েছেন, যার মাধ্যমে অ্যাঞ্জেল কলড ডিজায়ার এবং অন্নপূর্ণা অন্যতম। ২০১৭ সালে, তিনি নাট্য ধারাবাহিক প্রিজন প্লেবুকের প্রধান চরিত্রে অভিনয় করেছেন, যা তাকে সিউল পুরষ্কারে সেরা নবাগত অভিনেতার পুরস্কার অর্জন করতে সহায়তা করেছে।
ব্যক্তিগত জীবন
২০১৯ সালের ১৪ জানুয়ারি তারিখে, পার্ক সিউলে অনুষ্ঠিত এক অনুষ্ঠানে তার বান্ধবীকে বিয়ে করেছেন। ২০২১ সালের ২৯শে সেপ্টেম্বর পার্কের এজেন্সি ঘোষণা করে যে তার স্ত্রী একটি পুত্র সন্তানের জন্ম দিয়েছেন এবং মা ও সন্তান উভয়েরই স্বাস্থ্য ভাল আছে।
মহাকরণ
মহাকরণ বা রাইটার্স বিল্ডিংস (ইংরেজি: Writers' Building) পশ্চিমবঙ্গ সরকারের সচিবালয় ভবন। পশ্চিমবঙ্গের রাজধানী কলকাতার বিবাদীবাগ অঞ্চলে লালদিঘির উত্তরে এই ভবনটি অবস্থিত।
ইতিহাস
১৭৮০ সালে স্থাপিত ঐতিহাসিক রাইটার্স বিল্ডিংসের নকশা প্রস্তুত করেছিলেন টমাস লায়ন। ১৭৭৬ সালে লায়ন ব্রিটিশ ইস্ট ইন্ডিয়া কোম্পানির ইউরোপীয় কেরানিদের বসবাসের জন্য উনিশটি পৃথক অ্যাপার্টমেন্ট তৈরি করেন; এগুলি দেখতে ছিল সারিবদ্ধ দোকানের মতো। কালের স্রোতে ‘করণিক’ হয়ে গেল ‘কেরানি’। লায়ন সাহেবের পরিকল্পনায় তৈরি সেই বাড়িতে বসে তাঁরা কাজ করতেন। তাই লাল ইটের সেই ভবনের নাম হল ‘মহাকরণ’। এই কেরানিদের বলা হত রাইটার; এদের নাম থেকেই ভবনের পূর্বতন নাম রাইটার্স বিল্ডিংস-এর উদ্ভব।
এই ভবন নির্মাণের জন্য যে জমি নির্ধারিত হয়েছিল, সেখানে আগে ছিল সেন্ট অ্যান চার্চ। ষোড়শ শতকের প্রথমে তৈরি এই গির্জা ছিল কলকাতায় ব্রিটিশদের তৈরি প্রথম উপাসনাস্থল। কিন্তু দু’দশকের বেশি স্থায়ী হয়নি তাঁর অস্তিত্ব।
রক্ষণাবেক্ষণের অভাব এবং প্রাকৃতিক দুর্যোগে দ্রুত ভেঙে পড়তে থাকে গির্জাটি। শেষে কার্যত পরিত্যক্ত গির্জা এবং তার চারপাশের জমিই নির্ধারিত হল রাইটার্স বিল্ডিং তৈরির জন্য। পুরনো ফোর্ট উইলিয়মের কাছে ১৭৭৭ থেকে ১৭৮০, এই ৩ বছর ধরে তৈরি হল করণিকদের ভবন। কাজের তত্ত্বাবধানে ছিলেন তৎকালীন গভর্নর জেনারেল ওয়ারেন হেস্টিংস। নতুন ভবন এবং তার চারপাশের এলাকাকে সে সময় এর স্থপতির নামে বলা হত লায়ন্স রেঞ্জ, বর্তমানেও সেই নামই বহাল আছে।
২৪০ বছরের প্রাচীন এই ভবনে যুগে যুগে বহু পরিবর্তন সাধিত হয়েছে। প্রশাসনিক প্রয়োজনে যুক্ত হয়েছে নতুন নতুন ভবন। কিন্তু আড়ালে চলে গেলেও স্তিমিত হয়নি ব্রিটিশসহ অন্য ইউরোপীয় প্রভাব। কলেবরের সঙ্গে বদলেছে ভবনের নামও।
লালদীঘিকে মনে রেখে ঔপনিবেশিকদের কাছে এই চত্বর হয়ে গিয়েছিল ‘ট্যাঙ্কস স্কোয়্যার’। উনিশ শতকের মাঝামাঝি এই এলাকার সঙ্গে জড়িয়ে গেল তৎকালীন গভর্নর জেনারেল লর্ড ডালহৌসির নাম।
রক্তক্ষয়ী পর্বের মধ্যে দিয়ে নাম পরিচয় পাল্টে হয়ে গিয়েছে বিনয়-বাদল-দীনেশ বাগ হয়ে গিয়েছে । রাইটার্স বিল্ডিংয়ের গথিক বারান্দা কিন্তু মনে রেখেছে ১৯৩০ সালের ৮ ডিসেম্বরের কথা।
ধামাকা (২০২১-এর চলচ্চিত্র)
ধামাকা (Blast) ২০২১ সালের ভারতীয় হিন্দি ভাষার থ্রিলার চলচ্চিত্র, যা রাম মাধবানি পরিচালিত, যেনি অমৃতা মাধবানীর সাথে তার ব্যানারে রাম মাধবাণী ফিল্মসের সাথে রনি স্ক্রুওয়ালার আরএসপিভি মুভিস, লোটে কালচারওয়ার্কস এবং জিওনস লোটেইনমেট ফিল্মটি প্রযোজনা করেছিলেন।  ২০১৩ সালের চলচ্চিত্র দ্য টেরর লাইভ-এর উপর ভিত্তি করে, চলচ্চিত্রটিতে কার্তিক আর্যন অর্জুন পাঠক নামে একজন সাংবাদিকের প্রধান ভূমিকায় অভিনয় করেছেন, যিনি একচেটিয়াভাবে একজন সন্ত্রাসীর সাক্ষাৎকার নেওয়ার পর হুমকি পান, যিনি একটি সেতু উড়িয়ে দিয়েছিলেন।  ছবিটিতে মৃণাল ঠাকুর এবং অমৃত সুভাষও প্রধান চরিত্রে অভিনয় করেছেন।
মহাকরণ
স্থাপন শৈলী
বরাদ্দ করা জমির ৩৭,৮৫০ বর্গফুট জুড়ে তৈরি হয়েছিল ভবনের মূল অংশ। কলকাতায় এটাই নাকি প্রথম তিন তলা বাড়ি। রাইটার্স বিল্ডিংয়ে প্রথমে ১৯টি থাকার ভবন ছিল। তবে তার শৈলীতে হতাশ হয়েছিল সেকালের ব্রিটিশ সমাজ।
নতুন ভবনে যাঁরা কাজ করবেন, তাঁদের উপযুক্ত প্রশিক্ষণের জন্য সচেষ্ট ছিল ব্রিটিশরা। ইংল্যান্ড থেকে কাজ করতে আসা তরুণরা বাধা পাচ্ছিলেন ভাষা সমস্যার জন্য। সেই ভাষা প্রশিক্ষণের জন্য তৈরি হল ফোর্ট উইলিয়াম কলেজ। পরে কিছু জটিলতার জন্য সেই কলেজ উঠে আসে রাইটার্স ভবনে।কলেজের প্রয়োজনে রাইটার্স বিল্ডিংয়ে বেশ কিছু পরিবর্তন করা হল। ৩২ জন পড়ুয়ার জন্য ছাত্রাবাস, পরীক্ষার হল, লেকচার হল, চারটি লাইব্রেরি-সহ বেশ কিছু নতুন সংযোজন হল দু’দশক ধরে। পরে কলেজটি এখান থেকে আবার স্থানান্তরিত হয়ে যায়। কলেজ তৈরির মূল উদ্দেশ্যই ছিল রাইটার্স বিল্ডিংয়ের জন্য দক্ষ কর্মী প্রস্তুত করা।
১৮৮৯ সালে ভবনটি গথিক স্থাপত্যে। ভবনের সম্মুখভাগে করিন্থীয় স্থাপত্য নব্য রেনেসাঁ স্থাপত্যশৈলীর একটি উদাহরণ। প্রধান প্রবেশদ্বারের শীর্ষে ব্রিটিশ জাতীয় ব্যাক্তিত্ব ব্রিটানিয়ার একটি মূর্তিও স্থাপিত হয়।
এল গ্রেকো রোমান স্থাপত্যের সঙ্গে রাইটার্স বিল্ডিংয়ের নির্মাণশৈলিতে মিশে গিয়েছে ফরাসি নবজাগরণের প্রভাবও। ভবনের মাথায় রয়েছে প্রাচীন রোমান সভ্যতার জ্ঞান, যুদ্ধ ও ন্যায়ের দেবী মিনার্ভা-র মূর্তি। এ ছাড়াও এই ভবনে আছে প্রাচীন গ্রিক সভ্যতার দেবদেবী জিউস, হার্মিস, অ্যাথিনা এবং দেমেতের-এর মূর্তি। তাঁরা এখানে দাঁড়িয়ে আছেন যথাক্রমে বিচার, বাণিজ্য, বিজ্ঞান এবং কৃষির উন্মেষের প্রতীক হয়ে।
রাইটার্স বিল্ডিং অভিযান
থাম্ব|অলিন্দ যুদ্ধের স্মৃতিফলক
ধামাকা (২০২১-এর চলচ্চিত্র)
মুক্তি
ধামাকা প্রাথমিকভাবে প্রেক্ষাগৃহে মুক্তির জন্য নির্ধারিত ছিল এবং চলচ্চিত্রটির প্রধান অভিনেতা আরিয়ান ২০২০ সালের ডিসেম্বরে প্রযোজকদের সাথে তার চুক্তিতে একটি নতুন ধারা যুক্ত করেছিলেন, যা তার চলচ্চিত্রগুলিকে প্রেক্ষাগৃহে মুক্তি এবং ডিজিটাল স্ট্রিমিং পরিষেবাতে প্রিমিয়ার করতে বাধা দেয় । যাইহোক, ২০২১ সালের জানুয়ারিতে, প্রযোজকরা স্ট্রিমিং প্ল্যাটফর্ম নেটফ্লিক্স এর মাধ্যমে সরাসরি-থেকে-ডিজিটাল রিলিজ বেছে নিয়েছিলেন ।  ফিল্মটির প্রথম টিজারটি ১ মার্চ ২০২১-এ নেটফ্লিক্স ভারত দ্বারা প্রকাশিত হয়েছিল, এইভাবে ডিজিটাল রিলিজ নিশ্চিত করা হয়েছিল।
মহাকরণ
রাইটার্স বিল্ডিং অভিযান
ভারতের স্বাধীনতা আন্দোলনের সঙ্গে রাইটার্স বিল্ডিংসের নাম নানাভাবে জড়িত। ১৯৩০ সালের ৮ ডিসেম্বর বিপ্লবী বিনয় বসু, বাদল গুপ্ত ও দীনেশ গুপ্ত রাইটার্স বিল্ডিংসে এক দুঃসাহসিক অভিযান চালিয়ে কারাবিভাগের প্রধান অত্যাচারী ইংরেজ অফিসার এন. জি. সিম্পসনকে হত্যা করেন।
পাশ্চাত্য পোশাকে সেজেগুজে রাইটার্স বিল্ডিংয়ে ঢুকেছিলেন পূর্ববঙ্গের তিন তরুণ। বিনয় বসু, বাদল গুপ্ত এবং দীনেশ গুপ্ত। তাঁদের লক্ষ্য ছিলেন লেফটেন্যান্ট কর্নেল এন এস সিম্পসন। কারাবিভাগের ইনস্পেক্টর জেনারেল পদাধিকারী সিম্পসন কুখ্যাত ছিলেন জেলের ভিতরে বন্দিদের উপর অত্যাচারের জন্য। রাজবন্দিদের উপর তাঁর অকথ্য অত্যাচারের জন্য অনেক দিন ধরেই বিপ্লবীদের মনে পুঞ্জীভূত ছিল ক্ষোভ।
তিন সশস্ত্র বিপ্লবীর বুলেটে প্রাণ গিয়েছিল অত্যাচারী সিম্পসনের। বিগত রাজধানীতে ব্রিটিশদের প্রশাসনিক ভবনে ইনস্পেক্টর জেনারেলকে হত্যা করে তাঁরা ত্রস্ত করতে চেয়েছিলেন শাসকদের। তাঁদের সেই উদ্দেশ্য পূর্ণ হয়েছিল। সিম্পসন-হত্যায় কেঁপে গিয়েছিল ব্রিটিশ শাসন। দেশকে স্বাধীন দেখার ইচ্ছের পাশাপাশি তাঁদের আরও একটি ইচ্ছে অপূর্ণ থেকে গিয়েছিল। সিম্পসন-হত্যার পরে তাঁরা কেউই ব্রিটিশদের হাতে ধরা দিতে চাননি।
এই ঘটনার অব্যবহিত পরে ভবনের অলিন্দে নিরাপত্তারক্ষী ও কমিশনার টেগার্টের নেতৃত্বে পুলিশ বাহিনীর সঙ্গে বিপ্লবী-ত্রয়ীর যে সংঘর্ষ হয় তা "অলিন্দ যুদ্ধ" নামে প্রসিদ্ধ। রাইটার্সের অলিন্দে ব্রিটিশ পুলিশ বাহিনীর সঙ্গে অসম যুদ্ধের পরে ধরা দেবেন না বলে বাদল গুপ্ত আত্মঘাতী হন পটাশিয়াম সায়ানাইড খেয়ে। বিনয় এবং দীনেশ নিজেদের বন্দুক থেকে নিজেদের গুলি করেন। হাসপাতালে কিছু দিন মরণপণ যুদ্ধের পরে ১৩ ডিসেম্বর মৃত্যু হয় বিনয়ের।
দিনেশের জন্য আদালতে মৃত্যুদণ্ড ধার্য হয়। ১৯৩১ সালের ৭ জুলাই আলিপুর জেলে তাঁকে ফাঁসি দেওয়া হয়। ভারতের স্বাধীনতা সংগ্রামের ইতিহাসে অগ্নিযুগে মহাকরণের অলিন্দযুদ্ধ একটি গুরুত্বপূর্ণ মাইলফলক। স্বাধীনতা লাভের পরে গোটা ডালহৌসি চত্বরের নামকরণ করা হয় বিনয়-বাদল-দীনেশ বাগ, সংক্ষেপে বিবাদী বাগ।
সুদীপ চট্টোপাধ্যায় (ক্রিকেটার)
সুদীপ দীপেন চ্যাটার্জি (জন্ম ১১ নভেম্বর ১৯৯১) একজন ভারতীয় ক্রিকেটার যিনি ত্রিপুরা ক্রিকেট দলের হয়ে খেলেন। তিনি একজন বাঁহাতি ব্যাটসম্যান এবং মাঝে মাঝে লেগ ব্রেক গুগলি বোলার। অভিষেকের পর থেকেই চ্যাটার্জি বাংলার ব্যাটিং লাইন আপের মূল ভিত্তি। সমস্ত ফর্ম্যাটে ঘরোয়া সার্কিটে একজন দুর্দান্ত স্কোরার, চ্যাটার্জিকে ২০১৭ সালের দক্ষিণ আফ্রিকা সফরের জন্য ইন্ডিয়া এ কল দিয়ে পুরস্কৃত করা হয়েছিল। চ্যাটার্জি কলকাতার একটি মধ্যবিত্ত পরিবার থেকে এসেছেন এবং তিনি একজন গার্মেন্টস বিক্রেতার ছেলে। তার স্ত্রীর নাম পাপিয়া চ্যাটার্জি।
জুলাই ২০১৮ সালে, তাকে ২০১৮-১৯ দুলীপ ট্রফির জন্য ইন্ডিয়া গ্রীনের স্কোয়াডে নাম দেওয়া হয়েছিল।
তথ্যসূত্র
<references group="" responsive="1">
মালবাই গিদ্ধা
thumb| thumb| মালবাই গিদ্ধা (ਮਲਵਈ ਗਿੱਧਾ) হ'ল পাঞ্জাবের মালওয়া অঞ্চলের পুরুষদের লোক নৃত্য।   এই নৃত্যটি মূলত বেবে (বৃদ্ধ পুরুষ) দ্বারা পরিবেশিত হ্ত এবং তাই এটি বেবেঁ দা গিদ্ধা নামেও অভিহিত হয়। তবে নৃত্যটি এখন যুবকেরাও পরিবেশন করে। এর মধ্যে রয়েছে অন্যান্য লোককে উত্ত্যক্ত করে বলা  বলিয়ান (লোক কবিতা)।
নৃত্যটির উদ্ভব হয় পাঞ্জাবের মালওয়া অঞ্চলে, এছাড়াও শ্রীমুক্তসর, ভাটিন্ডা, ফরিদকোট, সঙ্গরুর, ফিরোজপুর, মনসা এবং পাটিয়ালা জেলায় এই নৃত্যের প্রচলন রয়েছে। মালবাই গিদ্ধা নৃত্য পরিবেশনকারী অনেক দলকেই ছাপার গ্রামের মেলায় পরিবেশন করতে দেখা যায়।
বাদ্যযন্ত্রাদি
সর্বাধিক ব্যবহৃত বাদ্যযন্ত্রগুলি হ'ল:
আল কুদস ব্রিগেড
আল কুদস ব্রিগেড (سرايا القدس: সারায়া আল-কুদস) হল ফিলিস্তিনের ইসলামি প্রতিরোধ সংগঠন ফিলিস্তিনি ইসলামি জিহাদের (PIJ) সশস্ত্র শাখা।  এটি সংক্ষেপে AQB নামে পরিচিত এবং হামাসের পর এটি গাজার দ্বিতীয় বৃহত্তম দল। এর বর্তমান নেতা জিয়াদ আল-নাখালাহ সিরিয়ার দামেস্কে থাকেন। গাজা উপত্যকায় AQB-এর প্রধান ছিলেন বাহা আবু আল-আতা এবং ২০১৯ সালের নভেম্বরে তিনি নিহত হন।
আল কুদসের মূল সংস্থা ফিলিস্তিনি ইসলামি জিহাদ একটি ইসলামি রাষ্ট্র প্রতিষ্ঠা ও ফিলিস্তিনিদের বসতি স্থাপনের জন্য নিবেদিত। দলটি ১৯৪৮ -এর পূর্বের ব্রিটিশ-নির্দেশিত ফিলিস্তিনের ভৌগোলিক সীমানাকে তাদের ন্যায্য মাতৃভূমি হিসাবে বিবেচনা করে৷ এটি ইসরায়েলি ও ফিলিস্তিনি বসতিগুলির অদলবদল সম্পর্কিত রাজনৈতিক প্রক্রিয়া বা আলোচনায় অংশ নিতে অস্বীকার করে। PIJ সাধারণত ইরান থেকে আর্থিক ও সামরিক সহায়তা পায় বলে অভিযোগ করা হয়।
রাকুল প্রীত সিং
রাকুল প্রীত সিং (হিন্দি: राकुल प्रीत सिंह, পাঞ্জাবি: ਰਾਕੁਲ ਪ੍ਰੀਤ ਸਿੰਘ) হলেন একজন ভারতীয় চলচ্চিত্র অভিনেত্রী এবং মডেল যিনি বিশেষ করে তেলুগু চলচ্চিত্রে কাজ করে থাকেন। তাকে তামিল, বলিউডে এবং কর্ণাঠক চলচ্চিত্রে কাজ করতেও দেখা যায়। কলেজ থাকাকালীন সময় থেকে রাকুল মডেলিংয়ের সাথে যোগ দেন এবং এমন সময়ে তিনি কর্ণাঠক ছবি গিল্লি (২০০৯) দিয়ে চলচ্চিত্র জীবনে পদচারণা শুরু করেন। ২০১১ সালে তিনি ফেমিনা মিস্‌ ইন্ডিয়াতে নাট্যাভিনয়ে (pageant) যোগদান করে পঞ্চম স্থান পান এবং 'মিস ইন্ডিয়া (জনতার বিচারে)'-সহ পাঁচটি নাট্য পদবী লাভ করেন। পরবর্তীকালে তিনি নিজেকে পুরোদমে অভিনেত্রী হিসেবে নির্বাচন করেন এবং একই বছর তিনি প্রথম তেলুগু চলচ্চিত্র কেরাটাম করেন। পরের বছর করেন প্রথম তামিল ছবি থাডাইয়ারা থাক্কা। ২০১৪ সালে তিনি প্রথম হিন্দি ছবি ইয়ারিয়া দিয়ে বলিউডে পা রাখেন। ছবিটিতে তার কাজ সমাদৃত হয়। রাকুলের ব্যবসায়িকভাবে করা এপর্যন্ত ছবিগুলো হলো ভেঙ্কটাদ্রি এক্সপ্রেস (২০১৩), কারেন্ট থিগা (২০১৪) ও লৌকায়াম (২০১৪), যা তাকে ইন্ডাস্ট্রির বড় বড় প্রজেক্টের ছবিতেগুলো যেমন কিক্‌ ২ (২০১৫), ব্রুস লি (২০১৫), নান্নাকু প্রেমাথো (২০১৬) এবং সাররাইনোডু (২০১৬) ইত্যাদিতে নির্বাচিত হতে সহায়তা করে।
পূর্ব জীবন
নয়া দিল্লিতে তিনি একটি সম্ভ্রান্ত পাঞ্জাব পরিবারে জন্মগ্রহণ করেন। রাকুল আর্মি পাবলিক স্কুল, দাউলা কুয়ান-এ পড়ালেখা করেন এবং পরে গণিতে জিসাস এন্ড মেরি কলেজ,  ইউনিভার্সিটি অব দিল্লীতে পড়াশুনা করেন। তিনি গলফ খেলার একজন সক্রিয় খেলোয়াড় ছিলেন এবং জাতীয় পর্যায়েও অংশ নেন।
অন্যান্য কাজ
রাকুল প্রীত সিং সামাজিক কাজেও যুক্ত আছেন। ভারতের অন্যতম সামাজিক আন্দোলন 'বেটি বাঁচাও' প্রোগ্রামের শুভেচ্ছাদূত হিসেবে দায়ীত্ব পালন করছেন তিনি।
হোসেন তৌফিক ইমাম
হোসেন তৌফিক ইমাম (১৫ জানুয়ারি ১৯৩৯ – ৪ মার্চ ২০২১) যিনি সচরাচর '''এইচ. টি. ইমাম''' নামে পরিচিত, একজন বাংলাদেশী রাজনীতিবিদ ছিলেন। তিনি তদানিন্তন পূর্ব পাকিস্তানের উচ্চ পর্যায়ের সরকারি কর্মকর্তা হয়েও ১৯৭১-এ মুক্তিযুদ্ধে অংশ গ্রহণ করেন এবং প্রবাসী বাংলাদেশ সরকার পরিচালনায় গুরুত্বপূর্ণ অবদান রাখেন। তিনি স্বাধীন বাংলাদেশের প্রথম মন্ত্রিপরিষদ সচিবের দায়িত্ব পালন করেন।
২০০৯ সালে আওয়ামী লীগ সরকার গঠন করার পর প্রধানমন্ত্রী শেখ হাসিনা তাকে ক্যাবিনেট মন্ত্রীর মর্যাদায় জনপ্রশাসন বিষয়ক উপদেষ্টা নিয়োগ করেন। ২০১৪ সালে তাকে প্রধানমন্ত্রীর রাজনৈতিক উপদেষ্টা নিয়োগ করা হয়। তিনি একজন সুবক্তা ও সুলেখক। বাংলাদেশের মুক্তিযোদ্ধা পরিচালনা বিষয়ে তার কয়েকটি গ্রন্থ রয়েছে।
প্রাথমিক ও শিক্ষা জীবন
জন্ম ১৯৩৯ সালের ১৫ জানুয়ারি টাঙ্গাইল শহরে। পিতা তাফসির উদ্দীন আহমেদ বি.এ. বি.এল. ও মাতা তাহসিন খাতুন। পিতার চাকুরির সূত্রে শৈশবে রাজশাহীতে অবস্থান এর্ রাজশাহীতেই প্রাথমিক শিক্ষা। পরবর্তীকালে লেখাপড়া করেছেন পশ্চিমবঙ্গের বাঁকুড়া ও কলকাতায়। ১৯৫২ সালে ম্যাট্রিক পাস করেছেন ঢাকা কলেজিয়েট হাইস্কুল থেকে। এরপর ভর্তি হন পাবনা এডওয়ার্ড কলেজে। এখান থেকেই ১৯৫৪ তে ইন্টারমিডিয়েট পাস করেন। এর পর ভর্তি হন রাজশাহী কলেজ এবং সেখান থেকে অর্থনীতিতে অনার্স সহ বি.এ. ডিগ্রী অর্জন করেন ১৯৫৬তে। অতঃপর তিনি ঢাকা বিশ্ববিদ্যালয়ে ভর্তি হন। এ সময় তিনি প্রগতিশীল ছাত্র রাজনীতির সাথে বিশেষ করে পূর্ব পাকিস্তান ছাত্র ইউনিয়নের রাজনীতিতে সম্পৃক্ত হয়ে পড়েন। ১৯৫৮ তে ঢাকা বিশ্ববিদ্যালয় থেকে অর্থনীতিতে ডিগ্রী অর্জন করেন।
এরপর জীবিকার সন্ধানে তিনি রাজশাহী সরকারি কলেজে অর্থনীতির প্রভাষক হিসেবে যোগ দেন। এ সময় তিনি পাকিস্তানে সিভিল সার্ভিস পরীক্ষায় অংশ গ্রহণ করেন। ১৯৬১ ব্যাচের সিএসপিদের মধ্যে তিনি ৪র্থ স্থান লাভ করেন এবং পাকিস্তান সরকারের উচ্চ পদে যোগদান করেন। ১৯৬৮ সালে তিনি লন্ডন স্কুল অব ইকনমিক্স থেকে ‘উন্নয়ন প্রশাসনে’ পোস্ট গ্রাজুয়েট ডিপ্লোমা করেন।
কর্মজীবন
ঢাকা বিশ্ববিদ্যালয় থেকে এম. এ. পাস করার পর তিনি রাজশাহী সরকারি কলেজের অর্থনীতি বিভাগে প্রভাষক হিসেবে কর্মজীবন শুরু করেন। এর পর ১৯৬২ তে তিনি পাকিস্তান সিভিল সার্ভিসে যোগদান করেন। পাকিস্তান সিভিল সার্ভিসের সদস্য হিসেবে তিনি তদানীন্তন পূর্ব পাকিস্তানের বিভিন্ন স্থানে গুরুত্বপূর্ণ পদে চাকুরি করেন। শুরুতে তিনি রাজশাহী কালেক্টরেটে ১৯৬২-১৯৬৩ মেয়াদে অ্যসিন্ট্যান্ট কমিশনার হিসেবে নিযুক্ত ছিলেন।
এরপর তিনি পদোন্নতি লাভ করেন এবং ১৯৬৩-১৯৬৪ মেয়াদে নওগাঁ মহকুমা মহকুমা প্রশাসক বা এসডিও হিসেবে দায়িত্ব পালন করেন। অতঃপর তিনি নারায়ণগঞ্জ মহকুমার এসডিও হিসেবে বদলী হন এবং প্রায় এক বৎসর দায়িত্ব পালন করেন। ১৯৬৫ তে তিনি ঢাকা জেলা প্রশাসকের কার্যালয়ে অতিরিক্ত জেলা প্রশাসক হিসেবে নিযুক্তি লাভ করেন।
১৯৭১ থেকে ১৯৭৫-এর ২৬ আগস্ট পর্যন্ত তিনি ক্যাবিনেট সচিবের পদে নিযুক্ত ছিলেন। ১৯৭৮ থেকে ১৯৮৪ পর্যন্ত সাভারস্থ লোকপ্রশাসন প্রশিক্ষণ কেন্দ্রের প্রকল্প পরিচালকের দায়িত্ব পালন করেন। ১৯৮৪ থেকে ১৯৮৬ পর্যন্ত তিনি সড়ক এবং যোগাযোগ মন্ত্রণালয়ের সচিব-এর দায়িত্ব পালন করেন। ১৯৮৬ থেকে ১৯৮৭ পর্যন্ত পরিকল্পনা সচিবের পদে নিযুক্ত ছিলেন। তিনি পরিকল্পনা কমিশনের সদস্য হিসেবেও দায়িত্ব পালন করেছেন। এছাড়া যমুনা মাল্টিপারপাজ ব্রিজ অথরিটির এক্সিকিউটিভ ডাইরেক্টর হিসেবে দায়িত্ব পালন করেছেন।
১৯৭১’র মুক্তিযুদ্ধে ভূমিকা
১৯৭১ এ মুক্তিযুদ্ধকালীন সময়ে তিনি অস্থায়ী বাংলাদেশ সরকারের প্রথম ক্যাবিনেট সচিবের দায়িত্ব পালন করেন। ১৬ ডিসেম্বর ১৯৭১ এর পর তিনি স্বাধীন বাংলাদেশে ক্যাবিনেট সচিবের দায়িত্ব পালন করতে থাকেন।
রাজনৈতিক জীবন
তিনি আওয়ামী লীগের কেন্দ্রীয় কমিটির একজন গুরুত্বপূর্ণ কর্মকর্তা ছিলেন।  ২০০৯ সালে আওয়ামী লীগ সরকার গঠন করার পর প্রধানমন্ত্রী শেখ হাসিনা তাকে জনপ্রশাসন বিষয়ক উপদেষ্টা নিয়োগ করেন। ২০১৪ তে তাকে প্রধানমন্ত্রীর রাজনৈতিক উপদেষ্টা নিয়োগ করা হয়।  তিনি আওয়ামী লীগের উপদেষ্টা পরিষদের সদস্য ও দলীয় নির্বাচনি পরিচালনা কমিটির কো-চেয়ারম্যান ছিলেন। অধিকন্তু তিনি বাংলাদেশ আওয়ামী লীগ-এর  প্রচার ও প্রকাশনা উপ-কমিটির চেয়ারম্যান হিসেবেও কর্মরত ছিলেন।
মৃত্যু
কিডনি জটিলতায় প্রায় দুই সপ্তাহ ধরে তাকে ঢাকার সম্মিলিত সামরিক হাসপাতালে চিকিৎসা দেওয়া হয়। ২০২১ সালের ৪ মার্চ রাত ১টা ১৫ মিনিটে মারা যান।
আনা পিটারসন
আনা মিশেল প্যাটারসন (Anna Peterson; জন্ম: ১২ সেপ্টেম্বর, ১৯৯০) অকল্যান্ডে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। হোয়াইট ফার্নস ডাকনামে পরিচিত নিউজিল্যান্ড ক্রিকেট দলের অন্যতম সদস্য তিনি। ঘরোয়া রাজ্য লীগ ক্রিকেটে অকল্যান্ড হার্টসের প্রতিনিধিত্ব করছেন। দলে তিনি মূলতঃ ডানহাতি অফ ব্রেক বোলার। এছাড়াও, ডানহাতে নিচেরসারিতে ব্যাটিং করে থাকেন আন্না প্যাটারসন।
খেলোয়াড়ী জীবন
১৯ ফেব্রুয়ারি, ২০১৭ তারিখে স্বাগতিক অস্ট্রেলিয়ার বিপক্ষে দূর্দান্ত ক্রীড়াশৈলী উপস্থাপন করেন। জিলংয়ের কার্দিয়ানা পার্কে অনুষ্ঠিত সিরিজের দ্বিতীয় টুয়েন্টি২০ আন্তর্জাতিকে হ্যাট্রিকের সন্ধান পান। খেলার শেষ ওভারে তিনি একে-একে জেস জোনাসেন, এলিশা হিলি ও মেগান শুটকে আউট করে এ কৃতিত্ব প্রদর্শনে সক্ষম হন। এরফলে তার দল নাটকীয়ভাবে জয় পায়।
আসন্ন মহিলা ক্রিকেট বিশ্বকাপকে সামনে রেখে ১৬ মে, ২০১৭ তারিখে সুজি বেটসকে অধিনায়কত্ব করে নিউজিল্যান্ডের ১৫-সদস্যদের তালিকা প্রকাশ করা হয়। এতে তিনিও অন্তর্ভুক্ত হন।
হিমাচল প্রদেশ ক্রিকেট সংস্থা স্টেডিয়াম
হিমাচল প্রদেশ ক্রিকেট সংস্থা স্টেডিয়াম (हिमाचल प्रदेश क्रिकेट एसोसिएशन स्टेडियम) ভারতের অন্যতম প্রধান আন্তর্জাতিকমানের স্টেডিয়াম। এইচপিসিএ স্টেডিয়াম নামে পরিচিত এ স্টেডিয়ামটি হিমাচল প্রদেশের ধরমশালা শহরে অবস্থিত। রঞ্জি ট্রফি ও অন্যান্য সীমিত ওভারের খেলাগুলোয় হিমাচল প্রদেশ ক্রিকেট দল এ মাঠে অংশ নিয়ে থাকে। এছাড়াও, কিংস ইলাভেন পাঞ্জাব দল আইপিএলের খেলাগুলোয় তাদের মাঠ হিসেবে ব্যবহার করে।
সমুদ্রপৃষ্ঠ থেকে ১,৪৫৭ মিটার (৪,৭৮০ ফুট ২ ইঞ্চি) উপরে স্টেডিয়ামটির অবস্থান। এর পিছনেই হিমালয় পর্বতমালা রয়েছে।
ইতিহাস
২০০৫ সালে প্রথম আন্তর্জাতিক দল হিসেবে পাকিস্তান ক্রিকেট দল ভারত এ দলের বিপক্ষে মোকাবেলা করে। জানুয়ারি, ২০১৩ সালে সফরকারী ইংল্যান্ড বনাম ভারতের মধ্যকার প্রথম ওডিআই অনুষ্ঠিত হয়। খেলায় ভারত ৭ উইকেটে পরাজিত হয়েছিল। এরপর ১৭ অক্টোবর, ২০১৪ তারিখে সফরকারী ওয়েস্ট ইন্ডিজকে ৫৯ রানে স্বাগতিক ভারত পরাজিত করে।
নভেম্বর, ২০১৫ সালে মহারাষ্ট্র ক্রিকেট সংস্থা স্টেডিয়াম, জেএসসিএ আন্তর্জাতিক স্টেডিয়াম কমপ্লেক্স, সৌরাষ্ট্র ক্রিকেট সংস্থা স্টেডিয়াম, হোলকার স্টেডিয়াম এবং ড. ওয়াই.এস. রাজশেখর রেড্ডি এসিএ-ভিডিসিএ ক্রিকেট স্টেডিয়ামের সাথে এ স্টেডিয়ামটিতেও ছয়টি নতুন টেস্ট মাঠরূপে ঘোষণা করা হয়। ডিসেম্বর, ২০১৫ সালে এশিয়ান ক্রিকেট কাউন্সিল কর্তৃপক্ষ ধর্মশালায় সেন্টার অব এক্সিলেন্স কেন্দ্র প্রতিষ্ঠার সিদ্ধান্ত নেয়।
আইসিসি টুয়েন্টি২০ বিশ্বকাপ
২১ জুলাই, ২০১৫ তারিখে বিসিসিআই কর্তৃপক্ষ ২০১৬ সালের আইসিসি বিশ্ব টুয়েন্টি২০ প্রতিযোগিতা আয়োজনে আটটি মাঠের একটিরূপে ধর্মশালার নাম ঘোষণা করে। ১১ ডিসেম্বর, ২০১৫ তারিখে আইসিসি প্রতিযোগিতার সময়সূচী ঘোষণা করে। এতে গ্রুপ এ’র সবগুলো খেলা আয়োজনের কথা জানায়। তন্মধ্যে, ভারত-পাকিস্তানের মধ্যকার খেলাও এখানে অনুষ্ঠিত হবে।
ভারত জাতীয় ক্রিকেট একাডেমির সাবেক পরিচালক ডেভ হোয়াটমোর তার আমলেই স্টেডিয়ামটি আন্তর্জাতিক ক্রিকেট খেলা আয়োজনের উপযোগী হিসেবে মন্তব্য করেছিলেন।
প্লাস্টিক প্রলিপ্ত কাগজ
প্লাস্টিক-প্রলিপ্ত কাগজ হল একটি প্রলিপ্ত বা স্তরিত যৌগিক উপাদান যা কাগজ বা পেপারবোর্ড দিয়ে প্লাস্টিকের স্তর বা পৃষ্ঠ যা ব্যবহার করে স্বাস্হ্য সেবা প্রদান করা হয়। এই ধরনের প্রলিপ্ত কাগজ খাদ্য ও পানীয় মোড়কজাত শিল্পে সবচেয়ে বেশি ব্যবহৃত হয়।
কাজ
প্লাস্টিক জল প্রতিরোধ, বিদীর্ণতার শক্তি, ঘর্ষণ প্রতিরোধ, তাপ ছাপ করার ক্ষমতা ইত্যাদির মতো কাজগুলি উন্নত করতে ব্যবহৃত হয়।।
কিছু কাগজ তাপ বা প্লাস্টিকের ফিল্মে আঠালো দ্বারা স্তরিত করা হয় ব্যবহারে বাধা বৈশিষ্ট্য প্রদান করার জন্য। অন্যান্য কাগজগুলি একটি গলিত প্লাস্টিকের স্তর দিয়ে লেপা হয়: পর্দার আবরণ একটি সাধারণ পদ্ধতি।
মুদ্রিত কাগজগুলিতে সাধারণত প্রিন্ট সিল করার জন্য একটি প্রতিরক্ষামূলক পলিমারের উপরের আবরণে থাকে, স্ক্র্যাফ প্রতিরোধক্ষম এবং কখনও কখনও চকচকে হয়। কিছু আবরণ স্থিতিশীলতার জন্য উচ্চ রঞ্জন নিরাময় প্রক্রিয়া করা হয়।
উপাদান
প্যাকেজিং শিল্পে বেশিরভাগ প্লাস্টিকের আবরণ হল পলিথিন (নিম্ন ঘনত্বের পলিইথিলিন) এবং অনেক কম মাত্রায় পলিথিলিন টেরেপথেলেট। তরল প্যাকেজিং বোর্ডের কার্টনে সাধারণত ৭৪% কাগজ, ২২% প্লাস্টিক এবং ৪% অ্যালুমিনিয়াম থাকে। হিমায়িত খাবারের কার্টুন সাধারণত ৮০% কাগজ এবং ২০% প্লাস্টিকের সমন্বয়ে তৈরি হয়।
প্রয়োগ
প্লাস্টিক-লেপা কাগজের জন্য সবচেয়ে উল্লেখযোগ্য প্রায়োগিক দিক হল একক ব্যবহার, যেমন: নিষ্পত্তিযোগ্য খাদ্য মোড়কজাতকরণ:
জীবনের সমাপ্তি ও পরিবেশগত সমস্যা
বেশিরভাগ প্লাস্টিকের প্রলিপ্ত কাগজ কম্পোস্ট করার জন্য উপযুক্ত নয়। কিন্তু বিভিন্নভাবে কম্পোস্ট ঝুড়িতে শেষ হয়, কখনও কখনও আইনগতভাবেও। এই ক্ষেত্রে, নন-বায়োডিগ্রেডেবল প্লাস্টিকের উপাদানগুলির অবশিষ্টাংশগুলি বিশ্বব্যাপী ক্ষুদ্রপ্লাস্টিক বর্জ্য সমস্যার কারণ।
কিয়ান্তি (অঞ্চল)
সংযোগ=//upload.wikimedia.org/wikipedia/commons/thumb/b/bb/Sottozone_chianti_it.jpg/220px-Sottozone_chianti_it.jpg|থাম্ব| চিয়ান্তির মানচিত্র চিয়ান্টি, ইতালিতে মন্টি দেল চিয়ান্টি ("চিয়ান্টি পর্বত") বা কলাইন দেল চিয়ান্টি ("চিয়ান্টি পাহাড়") নামেও পরিচিত, এটি ফ্লোরেন্স, সিয়েনা এবং আরেজো প্রদেশের তোসকানার একটি পার্বত্য অঞ্চল, যেটি মূলত পাহাড় ও পর্বতের সমন্বয়ে গঠিত। এটি এই অঞ্চলে উত্পাদিত মদ চিয়ান্টির জন্য পরিচিত। এই অঞ্চলের নামানুসারের এই মদের এরূপ নামকরণ করা হয়েছে।
ইতিহাস
সংযোগ=//upload.wikimedia.org/wikipedia/commons/thumb/e/e3/Poggio_Amorelli_Castellina_in_Chianti.jpg/220px-Poggio_Amorelli_Castellina_in_Chianti.jpg|ডান|থাম্ব| পোগিও আমোরলি, চিয়ান্টি অঞ্চলের একটি সাধারণ ওয়াইনারি। ত্রয়োদশ শতাব্দীতে চিয়ান্তির অঞ্চলটি প্রাথমিকভাবে চিয়ান্টির গাইওল, চিয়ান্টিতে রাদ্দা এবং চিয়ান্টির ক্যাস্টেলিনা পৌরসভাগুলির দ্বারা সীমিত ছিল এবং এইভাবে অঞ্চলটি "চিয়ন্টি লীগ" (লেগা দি চিয়ান্টি) সংজ্ঞায়িত করা হয়েছিল।
তাসকানির গ্র্যান্ড ডিউক কোসিমো তৃতীয় দে'মেডিসি ১৭১৬ সালে একটি আদেশ জারি করার সিদ্ধান্ত নিয়েছিলেন, যেখানে তিনি আনুষ্ঠানিকভাবে চিয়ান্টি জেলার সীমানাকে স্বীকৃতি দিয়েছিলেন। এটি ওয়াইন উত্পাদন এলাকা সংজ্ঞায়িত করার জন্য বিশ্বের প্রথম আইনী দলিল ছিল।
চিয়ান্তির গ্রামগুলি প্রায়শই রোমানস্ক গির্জা এবং মধ্যযুগীয় দুর্গগুলি দ্বারা চিহ্নিত করা হয় সিয়েনা এবং ফ্লোরেন্সের মধ্যে প্রাচীন যুদ্ধের চিহ্ন বা মন্টেরিগওনি হিসাবে। এটি সিয়েনার উত্তরে একটি সুরক্ষিত গ্রাম, প্রাচীন ভায়া ক্যাসিয়ার উপর যা ফ্লোরেন্সের দিকে পরিচালিত করে।
১৯৩২ সালে ওয়াইন উপাধিতে চিয়ান্টি ক্লাসিকোর উৎপাদন সীমা নির্দিষ্ট করা হয়েছিল। এই ডিওসিজি (ইতালীয় ভাষায় "Denominazione di Origine Controllata e Garantita",) ইতালীয় প্রবিধান দ্বারা পরিচালিত।
ভূগোল
এই অঞ্চলের উৎপত্তিস্থলে ইতিমধ্যে উল্লিখিত শহরগুলি ছাড়াও, চিয়ান্টির গ্রেভ শহরটি আমূলভাবে এর সংযোগটি সরাসরি তার নামে বা ইমপ্রুনেতা হিসাবে প্রকাশ করে, যা চিয়ান্টিতে ইমপ্রুনেতা নাম দাবি করলেও এটি একটি সরকারি উপাধিও নয়।
উইমেন্স বোট রেস ২০১৩
৬৮তম উইমেন্স বোট রেস ২০১৩ সালের ২৪ মার্চ অক্সফোর্ড বিশ্ববিদ্যালয় মহিলা বোট ক্লাব ও ক্যামব্রিজ বিশ্ববিদ্যালয় মহিলা বোট ক্লাব এর মধ্যে অনুষ্ঠিত হয়, যা হেনলি নৌকা বাইচ প্রতিযোগিতা অংশ হিসাবে পরিচালিত হয়। এটি ২০১২ সালের অলিম্পিক মাঠের ২ কিলোমিটার (১.২ মাইল) লম্বা ডরনেয় লেকের উপর অনুষ্ঠিত হয়। ক্যামব্রিজের কর্মীরা অভিজ্ঞ এবং সবাই ব্রিটিশ ছিল, যেখানে অক্সফোর্ডের নৌকায় একজন হাঙ্গেরীয় মাঝি এবং একজন আমেরিকান কক্স ছিল। অক্সফোর্ড ৭ মিনিট ১১ সেকেন্ডে এক-তিন চতুর্থাংশ পথ পাড়ির বিনিময়ে প্রতিযোগিতায় জয়লাভ করে। ২০১১ উইমেন্স বোট রেসের পরে এটি ছিল ক্যামব্রিজের বিপক্ষে অক্সফোর্ডের বড় ব্যবধানের জয়। পরিশেষে ক্যামব্রিজের বিপক্ষে ৪১-২৭ পয়েন্টের ব্যবধানের জয়লাভ নিয়ে একটি রেকড তৈরি করে।
পটভূমি
মহিলাদের এই নৌকা বাইচ প্রতিযোগিতাটি অক্সফোর্ড বিশ্ববিদ্যালয় মহিলা বোট ক্লাব এবং ক্যামব্রিজ বিশ্ববিদ্যালয় মহিলা বোট ক্লাব এর মধে অনুষ্ঠিত একটি গুরুত্বপূর্ণ প্রতিযোগিতা, যা ১৯২৭ সাল থেকে অনুষ্ঠিত হয়ে আসছে। এটি হেনলি নৌকা বাইচ প্রতিযোগিতার অংশ হিসাবে পরিচালিত হয়, যা ২০১৩ সালে হেললি-অন-টমাসের ২০১২ গ্রীষ্মকালীন অলিম্পিক ভ্যানু ডরনেয় লেকে প্রথাগত পদ্ধতির পরিবর্তে সরল পদ্ধতিতে অনুষ্ঠিত হয়। টেমস নদীর উপর বিরুপ আবহাওয়ায় প্রচন্ড বেগে বাতাস প্রবাহ থাকার কারণে ভ্যানু পরিবর্তন করে ডরনেয় লেকে আয়োজনের সিদ্ধান্ত হয়। বিগত বছরে অক্সফোর্ডকে ৪১-২৬ পয়েন্টে হারিয়ে ক্যামব্রিজ চ্যাম্পিয়ন হিসেবে এই প্রতিযোগিতায় অংশগ্রহণ করে। এ প্রতিযোগিতায় নিউ ইয়র্ক মেলন ব্যাংক এর সহযোগী প্রতিষ্ঠান হিসাবে নিউটন ইনভেস্টম্যান্ট ম্যানেজম্যান্ট তৃতীয়বারের মত সফলভাবে স্পঞ্জর করে।
ক্যামব্রিজ দলের নেতৃত্বে ছিল রব বেকার, যিনি ২০০৬ ও ২০০৭ সালের নৌকা বাইচে বিজয়ী ক্যামব্রিজের গোল্ডির প্রশিক্ষক ছিলেন। বেকার অলিম্পিকে কোয়াডরাপল স্কালসে রৌপ্য পদক বিজয়ী ব্রিটিশ এ্যানি ভারননকে সহায়তা করেন। অক্সফোর্ডের প্রশিক্ষক হিসাবে ছিলেন কানাডার সাবেক অলিম্পিক কোচ ক্রিস্টি উইলসন। তিনি ব্রিটিশ অলিম্পিক রোয়ার নাতাসা পেজকে সহায়তা করেন। নাতাসা পেজ ২০০৮ ও ২০১২ গ্রীষ্মকালীন অলিম্পিকে মহিলাদের রোয়িংযে ৫ম স্থান অর্জন করেছিলেন।
কর্মী
২০১২ সালের ডিসেম্বরে কর্মী বাছাই অনুষ্ঠিত হয়। অক্সফোর্ড এর কর্মী বাছাই হেনলীতে অনুষ্ঠিত হয়, যাতে কুইক এবং ইজি নামের নৌকা দুটি ব্যবহার করে। অপরদিকে, ক্যামব্রিজের বাছাই প্রতিযোগিতা ডরনেয় লেকে অনুষ্ঠিত হয়, তাতে তারা গিন এবং টনিক নামের দুটি নৌকা ব্যবহার করে।
৪ মার্চ ২০১৩ তারিখে প্রতিযোগিতার ইতিহাসে প্রথমবারের মত পুরুষদের পাশাপাশি মহিলাদের ওজন নেওয়া হয়। এই পর্বেই প্রথমবারের মত মহিলা কর্মীদের ওজন জনসম্মুখে প্রকাশ করা হয়েছিল। ক্যামব্রিজ কর্মীদের গড় ওজন ছিল ১১.০১০ পাউন্ড বা প্রায় ৭০ কেজি, যা তাদের প্রতিদ্বন্দ্বীদের তুলনায় .৪০৩ পাউন্ড বা প্রায় ১.৯ কেজি বেশি। অক্সফোর্ড দলে দুজন সাবেক কর্মীও ছিল। তারা হলেন তিন নাম্বার জার্সি পরিহিত মেরি ফুট ওয়েস্টন এবং ছয় নাম্বার জার্সিধারী হ্যারিয়েট ক্যানি। তারা উভয়ে ২০১২ সালের প্রতিযোগিতাও অংশ নিয়েছিল। অক্সফোর্ড বোড ক্লাবের সভাপতি ব্রিজেট ফ্রায়ার আঘাতের কারণে প্রতিযোগিতা থেকে নাম প্রত্যাহার করে নেন। ক্যামব্রিজের কর্মীদের মধ্যে তিনজন অভিজ্ঞ রোয়ার ছিল। তারা হলেন বো ক্যারোরিন রেইড, ফায়ি স্যানফোর্ড ) এবং স্ট্রকি হলি গেমি। ক্যামব্রিজ বোড ক্লাবের সভাপতি হেলেনা স্কোফিল্ড প্রতিযোগিতায় অংশগ্রহণ করেনি।
সিইউডব্লিউবিসির কক্স এসথার মসিলভিক পূর্বের মজুদ নৌকা ব্লোন্ডি এর মাঝি ছিলেন। যেখানে অক্সফোর্ড কর্মীদের মধ্যে তিনজন প্রাক্তন অরিসিস অংশগ্রহণকারী ছিলেন। তারা হলেন এমি ভারনেয়, কেটি এপ্ফেলবাউম ও কিন। ক্যামব্রিজ কর্মীদের মধ্যে সবাই ব্রিটিশ ছিল। অপরদিকে অক্সফোর্ড কর্মীদের মধ্যে ২ জন বিদেশী এবং ২ জন দ্বৈত নাগরিকের ছিলেন। তাদের মধ্যে বো মারিয়ান নোভাক ছিলেন হাঙ্গেরীয়, এ্যালাইস ক্যারিংটন উইন্ড এবং ম্যাক্সি স্কেস্কি ছিলেন ব্রিটিশ জার্মান নাগরিক এবং কে. এপ্ফেলবাম ছিলেন একজন আমেরিকান।
প্রতিযোগিতা
ক্যামব্রিজ টসে জয়ী হয় এবং অধিক আশ্রিত দিক নির্বাচন করে। প্রতিযোগিতাটি ২৪ মার্চ ২০১৩ তারিখে স্থানীয় সময় বিকাল ৩:০০ টায় শুরু হয়। ক্যামব্রিজ দ্রুততর শুরু করে এবং দশ স্ট্রোক মারার পরেই কয়েক ফুট এগিয়ে যায়। ২৫০ মিটার (২৭০ গজ) অতিক্রমের পরে তারা অক্সফোর্ডের চেয়ে অধ্যের্ক পথ এগিয়ে ছিল। অক্সফোর্ডের স্ট্রোক রেটিং ছিল ৪ স্ট্রোক প্রতি মিনিটে। অক্সফোর্ড পরিস্থিতি মোকাবেলার জন্য দ্রুত স্ট্রোক করতে শুরু করে, ৭৫০ মিটার (৮২০ গজ) অতিক্রমের পর তারা ক্যামব্রিজের নৌকার কাছাকাছি হতে শুরু করে এবং ১,২৫০ মিটার (১,৩৭০ গজ) পরে তারা ক্যামব্রিজকে পেছনে ফেলে এগিয়ে যায়। অবশেষে অক্সফোর্ড ৭ মিনিট ১১ সেকেন্ডে তিন-চতুর্থাংশ দৈর্ঘ্য পাড়ির বিনিময়ে জয়লাভ করে, যা ২০১১ সালের পরে তাদের বড় প্রান্তিক বিজয়। এটি তাদের ২০১১ সালের পরে প্রথম এবং গত ছয়টি প্রতিযোগিতার মধ্যে পঞ্চম জয় ছিল। এই বিজয়টি ছিল ক্যামব্রিজের বিপক্ষে তাদের ৪১-২৭ পয়েন্ট ব্যবধারেন একটি রেকর্ড।
বিজয় সম্পর্কে অক্সফোর্ডের ফুরট-ওয়েস্টন বলেন, “দুর্দান্ত জয়” কিন্তু ডরনেয় লেকে এক সপ্তাহ ধরে চলতে থাকা প্রশিক্ষণ তাদেরকে প্রতিকূল আবহাওয়ার জন্য প্রস্তুত করেছিল। ক্যামব্রিজের সাত নাম্বার এমিলি ডে বলেন, “এটা বেশ উগ্র ছিল... প্রতিযোগিতাটি আমাদের জীবন ছিল.... আমরা যা করতে পারতাম তা করিনি, করার কিছুই ছিল না।’’
আল-মাহমুদিয়া মসজিদ
আল-মাহমুদিয়া মসজিদ (مسجد المحمودية) মিশরের কায়রো শহরের একটি ঐতিহাসিক মসজিদ। এটি কায়রোর সিটাডেলের সালাহ আল-দিন স্কয়ারের বাব আল-আজাব গেটের সামনে অবস্থিত। এর পূর্বে রয়েছে সুলতান হাসান মসজিদ ও আর রিফায়ী মসজিদ।
বর্ণনা
উসমানীয় যুগে ১৫৬৭ সালে মাহমুদ পাশার প্রশাসনের সময় মসজিদটি তৈরি করা হয়। তার নামানুসারে মসজিদটির নামকরণ করা হয়েছে, পরবর্তীতে তাকে মসজিদের পাশেই সমাহিত করা হয়। মসজিদটি মাহমুদ পাশার সমাধির সাথে সংযুক্ত যেখানে মিহরাবের দেওয়ালের দরজা দিয়ে প্রবেশ করা যায়। মিশরীয় জনগণের ওপর নিপীড়নের অভিযোগে মাহমুদ পাশাকে মসজিদের কাছে গুলি করে হত্যা করা হয়।
মসজিদের নকশা তার স্থাপত্য শৈলীতে অনন্য, মূল ভবনের জন্য মামলুক ঐতিহ্য এবং মিনারের জন্য আংশিকভাবে উসমানীয় স্থাপত্য রীতি অনুসরণ করা হয়েছে। মিনারটি একটি আংটি দিয়ে সজ্জিত, যার উপরে মুকারনা ও শঙ্কু আকৃতির একটি স্মারকস্তম্ভ রয়েছে। এটিকে একই এলাকার অন্যান্য মসজিদগুলির চেয়ে ছোট বলে মনে করা হয়, এবং এটি আংশিকভাবে পাথরের স্তূপের উপরে নির্মিত হয়েছিল যার কারণে মসজিদটিতে সিঁড়ি বেয়ে উঠতে হয়। মসজিদটির চারটি দিক রয়েছে এবং এর মধ্যে দুটিতে প্রবেশ দ্বার রয়েছে। গেটগুলি প্লাস্টার এবং মেরুন কাচের কাজ দিয়ে ভরা জানালাগুলির দুটি লাইন দিয়ে সজ্জিত করা হয়েছে, জানালার উপরে মুকার্নাগুলির মুখ ব্যালকনির দিকে ঘুরানো রয়েছে।
মসজিদের অবস্থা
২০১৫ সালে, প্রত্নতত্ত্ব মন্ত্রণালয় রিপোর্ট করেছিল যে মসজিদের মিনারটি মেরামত না করা গেলে এটি যে কোনও মুহূর্তে ভেঙে পড়ার ঝুঁকিতে রয়েছে। ইউম ৭ পত্রিকার প্রকাশিত ছবিতে মিনারের পেছনের দেয়ালে ফাটল দেখা গেছে।
অকল্যান্ড দ্বীপপুঞ্জ
অকল্যান্ড দ্বীপপুঞ্জ (Auckland Islands; স্থানীয় নাম Motu Maha) (-50.7°N, 166.08333°W) নিউজিল্যান্ডের সাউথ আইল্যান্ডের প্রায় ৪৬৫ কিলোমিটার দক্ষিণে দক্ষিণ প্রশান্ত মহাসাগরে অবস্থিত কতগুলি জনমানবহীন দ্বীপের সমষ্টি। এদের মধ্যে বৃহত্তম দ্বীপটি অকল্যান্ড দ্বীপ নামে পরিচিত। এর দৈর্ঘ্য ৫০ কিমি এবং প্রস্থ ২৪ কিমি।
দ্বীপগুলি সমুদ্রের তলদেশ থেকে উত্থিত আগ্নেয়গিরির অগ্ন্যুৎপাত প্রক্রিয়ার ফলে সৃষ্ট। এগুলিতে বেশ কিছু ভাল প্রাকৃতিক পোতাশ্রয় আছে।
সৃজনশীল অরাজকতা
সৃজনশীল অরাজকতা (নেপালি: सृजनशिल अराजकता) বা "সৃজনশীল নৈরাজ্য" হল নেপালের একটি সাহিত্য আন্দোলন, যা কাঠমান্ডু পোস্ট দ্বারা "প্রধান নেপালি সাহিত্যের মধ্যে জাতিগত পরিচয়ের অন্তর্ভুক্তির আহ্বান" কে বর্ণনা করা হয়েছিল। ঔপন্যাসিক রাজন মুকারুং এবং কবি উপেন্দ্র সুব্বা এবং হ্যাঙ্গুগ আগত এই আন্দোলনের সাথে একাত্মতা ঘোষনা করেছিলেন।
দ্য ক্রিকেটার (পাকিস্তানি ম্যাগাজিন)
দ্য ক্রিকেটার ছিল পাকিস্তানের করাচি থেকে প্রকাশিত ইংরেজি ভাষার একটি মাসিক ক্রিকেট ম্যাগাজিন। এটি রিয়াজ আহমেদ মনসুরি দ্বারা ১৯৭২ সালে প্রতিষ্ঠিত হয়েছিল। সংখ্যা এপ্রিল ১৯৭২ সালে প্রকাশিত হয়। এটি প্রথম সম্পাদনা করেছিলেন বিখ্যাত, তারপর অবসরপ্রাপ্ত পাকিস্তানি ক্রিকেটার হানিফ মোহাম্মদ এবং পরে পরিসংখ্যানবিদ এবং ক্রিকেট ইতিহাসবিদ গুল হামিদ ভাট্টি দ্বারা।
পত্রিকাটি ৩৬ বছর প্রকাশের পর এপ্রিল ২০০৮ সালে বন্ধ হয়ে যায়। পাকিস্তানে পত্রিকাটির একটি উর্দু সংস্করণও মার্চ ১৯৭৯ সালে চালু করা হয়েছিল এবং ২০১৮ সালের জুনে সেটিও বন্ধ যায়।
জাপানের পতাকার তালিকা
এটি জাপানি পতাকার অতীত এবং বর্তমানের একটি তালিকা।
Prefectural flags
Each modern prefecture has a unique flag, most often a bicolour geometric highly stylised design (mon), often incorporating the letters of Japanese writing system. A distinct feature of these flags is that they use a palette of colours not usually found in flags, including orange, purple, aquamarine and brown.
Some prefectures also have alternative official flags called "symbol flags" (シンボル旗). They may be used on less formal occasions. Famous symbol flags include the one used in Tokyo.
পৌর পতাকা
বেশিরভাগ পৌরসভা এলাকায় অনন্য পতাকা রয়েছে। প্রিফেকচারাল পতাকাগুলোর মতো, তাদের বেশিরভাগটি দ্বি-রঙের জ্যামিতিক উচ্চ শৈলীকৃত প্রতীক সহ, প্রায়শই জাপানি চরিত্রগুলিকে অন্তর্ভুক্ত করে।
এপিজে বাংলা সাহিত্য উৎসব
এপিজে বাংলা সাহিত্য উৎসব বা আবসু (ABSU) একটি বাৎসরিক সাহিত্য উৎসব, যা প্রতি বছর ভারতের কলকাতা শহরে অনুষ্ঠিত হয়। এই উৎসব শুরু হয়েছিল ২০১৫ সালে অক্সফোর্ড বুকস্টোরের সঙ্গে পত্রভারতীর সহযোগিতায়। এই বছর, ২০১৯ সালে এপিজে বাংলা সাহিত্য উৎসব চার বছর সম্পূর্ণ করে পাঁচে পা দিল। এই উৎসবের পরিচালক অক্সফোর্ড বুকস্টোরের প্রধান নির্বাহী কর্মকর্তা মিঃ স্বাগত সেনগুপ্ত। যেহেতু এটিই ভারতের প্রথম বাংলা সাহিত্য উৎসব, তাই এর উদ্দেশ্য বাংলা সাহিত্য পড়ার প্রতি মানুষকে উৎসাহিত করা এবং বাংলার ঐতিহ্য ও সংস্কৃতিকে বিশ্বের প্রতিটা কোনায় পৌঁছে দেওয়া।
হিমায়িত কারণবশত ক্ষত
হিমায়িত কারণবশত ক্ষত বলতে বোঝায় যখন কোন খাদ্যকে হিমায়িত করে সংরক্ষণ করা হয় কিন্তু খাদ্যের মধ্যে অক্সিজেন ঢুকে এবং পানি শোষিত হয়ে যে ক্ষত সৃষ্টি হয়। খাদ্য সংরক্ষণের সময় খাদ্যকে যথাযথভাবে বায়ুরোধী না করার কারণেই মূলত এই সমস্যাটি হয়।
এপিজে বাংলা সাহিত্য উৎসব
২০১৫ alt=২০১৫ সালে আয়োজিত প্রথম এপিজে বাংলা সাহিত্য উৎসবের উদ্বোধনী পর্যায়|থাম্ব|২০১৫ সালে আয়োজিত প্রথম এপিজে বাংলা সাহিত্য উৎসবের উদ্বোধনী পর্যায় এপিজে বাংলা সাহিত্য উৎসবের উদ্বোধনী পর্যায় শুরু হয় ২০১৫ সালের ১০ই অক্টোবর কলকাতা অক্সফোর্ড বুকস্টোরে । এই উৎসবে উপস্থিত ছিলেন বিশিষ্ট সাহিত্যিক শঙ্খ ঘোষ, শীর্ষেন্দু মুখোপাধ্যায়, সঞ্জীব চট্টোপাধ্যায়, সমরেশ মজুমদার, ইমাদুল হক মিলন, বাংলাদেশের মাননীয় ডেপুটি কমিশনার জানাব জকি আহাদ, নবনীতা দেব সেন, অনিশ দেব, রঞ্জন বন্দ্যোপাধ্যায়, প্রচেত গুপ্ত, বাণী বসু, শ্রীজাত ও সুবোধ সরকার এবং আরো অনেক গুণী ব্যক্তি। এই সভায় আলোচিত হয়েছে যে বিষয়টি, সেটি হল “সিনেমার সাহিত্য নাকি সাহিত্যের সিনেমা”। এই আলোচনায় অংশগ্রহণ করেছিলেন গৌতম ঘোষ, অনিরুদ্ধ রায়চৌধুরী, সুমন মুখোপাধ্যায় এবং মৈনাক ভৌমিক এবং তাদের সঙ্গে ছিলেন প্রবীণ অভিনেতা বরুণ চন্দ।
হিমায়িত কারণবশত ক্ষত
হিমায়িত খাদ্যে এই ক্ষতের রঙ হয় সাধারণত বাদামী-কালো। বাতাস ঢুকে খাদ্যের উপরিভাগে শুষ্কতার সৃষ্টি করে। রঙ পরিতবর্তনের সাথে সাথে খাদ্যের পুষ্টি গুণাগুণও পরিবর্তিত হয়ে যায়। কিন্তু এই ক্ষতের কারণে যে খাদ্য একেবারেই নষ্ট হয়ে যায় তা নয়। খাদ্য খাওয়াও যায়। তবে যে জায়গাগুলো ক্ষতের সৃষ্টি হয়েছে তা বাদ দিলে স্বাদ ঠিক ঠাকে।
এপিজে বাংলা সাহিত্য উৎসব
২০১৬ alt=২০১৬ সালে আয়োজিত এপিজে বাংলা সাহিত্য উৎসবের উদ্বোধন ও প্রদীপ প্রজ্জ্বলন|থাম্ব|২০১৬ সালে আয়োজিত এপিজে বাংলা সাহিত্য উৎসবের উদ্বোধন ও প্রদীপ প্রজ্জ্বলন দ্বিতীয় বছর এই উৎসব উদযাপিত হয়েছিল অক্টোবর মাসের ২১ ও ২২ তারিখে কলকাতার পার্কস্ট্রিটের অক্সফোর্ড বুকস্টোরে। উৎসব শুরু হয়েছিল একটি বিশেষ হেরিটেজ ট্যুরের মাধ্যমে, যেখানে ৭০-৮০ জনকে নিয়ে বাংলা সাহিত্যের প্রণম্য ব্যক্তিদের বাড়ি এবং কাজের জায়গা ঘুরে দেখানো হয়েছে। পশ্চিমবঙ্গ ও বাংলাদেশের বিশিষ্ট সাহিত্যিকগণ এই উৎসব উজ্জ্বল করে তুলেছিল, এঁদের মধ্যে ছিলেন শঙ্খ ঘোষ, সঞ্জীব চট্টোপাধ্যায়, শীর্ষেন্দু মুখোপাধ্যায়, বাণী বসু, নবনীতা দেব সেন, রঞ্জন বন্দ্যোপাধ্যায় এবং বাংলাদেশী লেখিকা সেলিনা হোসেন। দ্বিতীয় বছরের এই উৎসবের একটি উজ্জ্বলতম অংশ হল বাংলা সাহিত্যের চরিত্র-চিত্রায়ন, বাংলার দেওয়ালছবি, বাংলা সাহিত্যের উপর ক্যুইজ, বিভিন্ন ধরনের বাংলা সাহিত্যের বিবর্তন, বাংলা সাহিত্যের গোয়েন্দা গল্প ও রহস্যরোমাঞ্চ গল্পসম্পর্কে আলোচনা। এছাড়াও ছিল সোশ্যাল মিডিয়ায় লেখা বাংলা সাহিত্য- ছোটোগল্প, কবিতা নিয়ে প্রতিযোগিতা।
২০১৭
তৃতীয় বছর অর্থাৎ ২০১৭ সালে এই বাংলা সাহিত্য উৎসব উদযাপিত হয়েছিল তিনদিন ধরে - নভেম্বর মাসের ৩,৪ ও ৫ তারিখে। অক্সফোর্ড বুকস্টোর থেকে বেরিয়ে এসে আরো বেশি সংখ্যক মানুষের কাছে পৌঁছে যাওয়ার উদ্দেশ্যে এই বছর উৎসব-প্রাঙ্গণ হিসেবে বেছে নেওয়া হয় এপিজে লন। শঙ্খ ঘোষ, সঞ্জীব চট্টোপাধ্যায় , শীর্ষেন্দু মুখোপাধ্যায় , ইমদাদুল হক মিলন, নবনীতা দেব সেন, সমরেশ মজুমদার , ব্রাত্য বসু  এবং শ্রীজাত-র মতো বিশিষ্ট লেখক এবং কবিরা এই উৎসবে সামিল হয়েছিলেন। বিভিন্ন রোমাঞ্চকর বিষয়, যেমন, 'বাংলা সাহিত্যের গোয়েন্দা বড় পর্দায় কীভাবে বদলে গেছে?' , 'রেডিও সঞ্চালক বা 'রেডিও জকি' যদি বাংলাভাষাকে এগিয়ে নিয়ে যায়' , 'কমিক্সকে সাহিত্য বলা যায় কিনা' আবার 'ফেসবুকের হিরো বাস্তব-জীবনে জিরো' বিষয়েও ছিল মুখরোচক আলোচনা। এর পাশাপাশিছিল ভ্রমণ-পিপাসু বাঙালি আর খাদ্যরসিক বাঙালিকে নিয়েও ছিল আড্ডার আসর। alt=২০১৭ সালে আয়োজিত এপিজে বাংলা সাহিত্য উৎসবের উদ্বোধন ও প্রদীপ প্রজ্জ্বলন|থাম্ব|২০১৭ সালে আয়োজিত এপিজে বাংলা সাহিত্য উৎসবের উদ্বোধন ও প্রদীপ প্রজ্জ্বলন
২০১৮
চতুর্থ  বছর অর্থাৎ ২০১৮ সালে এপিজে বাংলা সাহিত্য উৎসব বিশ্ব-বন্দিত কবি রবীন্দ্রনাথ ঠাকুরের জন্মভূমি জোড়াসাঁকো ঠাকুরবাড়িতে উদযাপিত হয় নভেম্বর মাসের ১৬,১৭ ও ১৮ তারিখে। বাংলা সাহিত্যের ঐতিহ্য, বিভাজন , মজার ছড়া , খেলা , গান , সিনেমা ও অডিও নিয়ে বিশেষ আলোচনা সভার আয়োজন করা হয়েছিল এবং তা বিষয় অনুযায়ী বিন্যস্ত ছিল। ২০১৮ সালের বাংলা সাহিত্য উৎসবের বিশিষ্ট বক্তা ছিলেন শঙ্খ ঘোষ,  শীর্ষেন্দু মুখোপাধ্যায়, সঞ্জীব চট্টোপাধ্যায়, সমরেশ মজুমদার, অনিশ দেব, হিমাদ্রি কিশোর দাশগুপ্ত, প্রচেত গুপ্ত, উষা উথ্থুপ, অনিন্দ্য চট্টোপাধ্যায়, অরিন্দম গাঙ্গুলি, খেয়ালি দস্তিদার, শ্রীজাত বন্দ্যোপাধ্যায় এবং বাংলাদেশ থেকে মাজহারুল ইসলাম। alt=চতুর্থ বছর অর্থাৎ ২০১৮ সালে আয়োজিত এপিজে বাংলা সাহিত্য উৎসবের উদ্বোধন ও প্রদীপ প্রজ্জ্বলন|থাম্ব|চতুর্থ বছর অর্থাৎ ২০১৮ সালে আয়োজিত এপিজে বাংলা সাহিত্য উৎসবের উদ্বোধন ও প্রদীপ প্রজ্জ্বলন
২০১৯
পঞ্চম বর্ষে এই এপিজে বাংলা সাহিত্য উৎসব উদযাপিত হতে চলেছে আগামী নভেম্বর মাসের ২২,২৩ ও ২৪ তারিখে রবি ঠাকুরের বাড়ির আঙিনায় অর্থাৎ জোড়াসাঁকোর ঠাকুরবাড়িতে। ২৮শে জুন, ২০১৯ তারিখে এপিজে বাংলা সাহিত্য উৎসবের প্রথম থিম মিউজিক  উদ্বোধন হয় কলকাতার অক্সফোর্ড বুকস্টোরে। বিশিষ্ট সুরকার ও  সঙ্গীতশিল্পী সুরজিৎ চট্টোপাধ্যায় সুর বেঁধেছেন তবলা, সেতার এবং বাঁশির মেলবন্ধনে যা বাংলা ও বাংলা সাহিত্যের পরম্পরাকে তুলে ধরেছে।
বিনয় বসু
বিনয় কৃষ্ণ বসু (১১ই সেপ্টেম্বর ১৯০৮ – ১৩ই ডিসেম্বর ১৯৩০), যিনি বিনয় বসু নামে বেশি পরিচিত, ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বাঙালি ব্যক্তিত্ব এবং অগ্নিযুগের বিপ্লবী।
প্রাথমিক জীবন
বিনয় বসুর জন্ম হয় ১৯০৮ সালের ১১ই সেপ্টেম্বর, মুন্সীগঞ্জ জেলার রোহিতভোগ গ্রামে। তার পিতা রেবতীমোহন বসু ছিলেন একজন প্রকৌশলী। ঢাকায় ম্যাট্রিক পরীক্ষা পাস করার পর বিনয় মিটফোর্ড মেডিকেল স্কুল (বর্তমানের স্যার সলিমুল্লাহ মেডিকেল কলেজ) এ ভর্তি হন। এসময় তিনি ঢাকার ব্রিটিশ বিরোধী বিপ্লবী হেমচন্দ্র ঘোষের সংস্পর্শে আসেন এবং যুগান্তর দল এর সাথে জড়িত মুক্তি সঙ্ঘে যোগ দেন। বিপ্লবী কর্মকাণ্ডে জড়িত থাকার জন্য তিনি চিকিৎসা শাস্ত্রে তার পড়ালেখা শেষ করতে পারেননি।
বিপ্লবী কর্মকাণ্ড
বিনয় ও তার সহযোদ্ধারা নেতাজী সুভাষ চন্দ্র বসুর বেঙ্গল ভলান্টিয়ার্স দলে যোগ দেন ১৯২৮ সালে। অল্পদিনের মধ্যেই বিনয় এই সংগঠনের ঢাকা শাখা গড়ে তুলেন। অচিরেই রাজবন্দীদের উপর পুলিশী নির্যাতনের বিরূদ্ধে তার সংগঠনটি রুখে দাঁড়ায়। ১৯৩০ সালে বিপ্লবীরা পুলিশের ইন্সপেক্টর জেনারেল লোম্যানকে হত্যা করার সিদ্ধান্ত নেন। লোম্যানের মিটফোর্ড হাসপাতালে এক সহকর্মীকে দেখতে আসার কথা ছিল। ১৯৩০ সালের ২৯ আগস্ট বিনয় সাধারণ বেশভূষায় নিরাপত্তা গন্ডীকে ফাঁকি দিয়ে লোম্যানের খুব কাছে চলে এসে তাকে গুলি করেন। দুই দিন পরে লোম্যানের মৃত্যু হয় এবং তার সঙ্গে থাকা পুলিশের সুপারিন্টেন্ডেন্ট হডসন চিরতরে পঙ্গু হয়ে যান।
রাইটার্স ভবনে হামলা
বিপ্লবীদের পরবর্তী লক্ষ্য ছিল কারা কর্তৃপক্ষের অত্যাচারী ইন্সপেক্টর জেনারেল কর্নেল এন.এস সিম্পসন। রাজবন্দীদের উপর অত্যাচার চালানোর জন্য সিম্পসন বিপ্লবীদের কাছে কুখ্যাত ছিলেন। তারা সিম্পসনকে হত্যার সাথে সাথে ব্রিটিশ সরকারের মধ্যে ত্রাস সৃষ্টি করার জন্য তদানিন্তন সচিবালয়ে - কলকাতা শহরের রাইটার্স বিল্ডিঙে (বর্তমানে বিবাদি বাগে অবস্থিত মহাকরণ) - হামলা চালানোর সিদ্ধান্ত নেন।
১৯৩০ সালের ৮ই ডিসেম্বর তারিখে বিনয়, বাদল গুপ্ত ও দীনেশ গুপ্ত একত্রে মিলে ইউরোপীয় বেশ ভূষায় সজ্জিত হয়ে রাইটার্স ভবনে প্রবেশ করেন ও সিম্পসনকে গুলি করে হত্যা করেন।
টেগার্টের নেতৃত্বে ব্রিটিশ পুলিশ বাহিনী সাথে সাথে গুলি বর্ষণ শুরু করে। গুলি বিনিময়ে টেয়ানাম, প্রেন্টিস, নেলসন সহ আরো কিছু পুলিশ অফিসার গুলিবিদ্ধ হন। তবে অচিরেই তিন বিপ্লবী পরাভূত হন। পুলিশের কাছে ধরা না দেয়ার অভিলাসে বাদল গুপ্ত পটাশিয়াম সায়ানাইড খেয়ে আত্মহত্যা করেন। বিনয় ও দীনেশ পিস্তলের গুলিতে আত্মহত্যার চেষ্টা করেন।
বিনয়-বাদল-দীনেশের এই আত্মত্যাগের স্মরণে কলকাতার ডালহৌসি চত্ত্বরের নাম করণ করা হয় বিবাদি বাগ।
থাম্ব|In memory of martyrdom of Benoy, Badal, Dinesh. Writers' Building
মৃত্যু
বিনয় ও দীনেশকে অবিলম্বে কলকাতা মেডিকেল কলেজে ভর্তি করা হয়। যখন বিনয়কে হাসপাতালে নিয়ে যাওয়া হচ্ছিল, তখনো তাঁর জ্ঞান ছিল। সেই সময় কিছু সিআইডি কর্তা তাঁকে চেপে ধরেন ও বিনয় এতদিন কোথায় ছিল, আগ্নেয়াস্ত্র কোথা থেকে এলো ইত্যাদি প্রশ্ন জিজ্ঞেস করতে শুরু করেন । এসবের উত্তরে বিনয় একটি কথাই বলেছিলেন -
"I have saved your 5,000 rupees and what more you expect from me? "( আমি আপনাদের ৫,০০০ টাকা বাঁচিয়ে দিলাম, তার চেয়ে বেশি আর কিইবা চাইতে পারেন আমার কাছ থেকে?)
লোম্যান হত্যার পর বিনয়ের নামে হুলিয়া জারি করা হয় ও ৫,০০০ টাকা পুরস্কার ঘোষণা করা হয় । পরে পুরস্কারের পরিমাণ বাড়িয়ে ১০,০০০ টাকা করা হয়। সম্ভবত বিনয় পুরস্কার বৃদ্ধি সম্পর্কে অবগত ছিলেন না।
বিনয়ের জন্য পুলিশ চিকিৎসার সুবন্দোবস্ত করে যাতে সুস্থ হলে তাঁর কাছ থেকে অনেক তথ্য সংগ্রহ করা যায়। কিন্তু সেই সম্ভাবনাকে অসীম সাহসের সাথে চূর্ণ করে, ডাক্তারি ছাত্র বিনয় নিজের মাথার ব্যান্ডেজ আলগা করে গুলির ক্ষতে আঙুল ঢুকিয়ে দিয়ে ক্ষত বিষাক্ত করে তোলেন। ফলস্বরূপ ক্ষত সেপটিক হয়ে যায়। অবশেষে দিনকয়েকের যমে - মানুষে টানাটানির পর ১৩ ডিসেম্বর ১৯৩০ সালে বিনয়ের পুণ্য আত্মা পাড়ি দেয় অন্য লোকে, স্বাধীন দেশের স্বপ্ন বুকে নিয়ে ।
পুলিয়াট্টম
থাম্ব|পুলিয়াট্টম লোকনৃত্য শিল্পী পুলিয়াট্টম (যার অর্থ বাঘের নৃত্য) তামিল দেশের একটি পুরানো লোকশিল্প নৃত্য।    এটি একটি অত্যন্ত সমৃদ্ধ এবং সাংস্কৃতিক উৎসব, এই নৃত্য ধরনে ৬ জন অভিনয়শিল্পীর একটি দল থাকে যারা একটি রাজকীয়, শিকারী বাঘের চলাচলকে অনুসরণ করে। স্থানীয় শিল্পীদের শ্রমসাধ্য প্রচেষ্টায় প্রাণবন্ত হলুদ ও কালো রঙে দেহ আঁকা হয়, বাঘের সঠিক প্রতিরূপ দিতে। এই অঙ্কনে হিংস্র চেহারার দাঁত এবং কানসহ দৃঢ় প্রত্যয়ী মুখোশ, নখরবিশিষ্ট থাবা এবং লম্বা লেজ অন্তর্ভুক্ত থাকে, যা হিংস্র জানোয়ারটির দৃষ্টিনন্দন চলাফেরার সঠিক চিত্রকে সংজ্ঞায়িত করতে পারে।
বন্য তালে গর্জন করেভবাজানো ঢোল এবং বেশ কয়েকটি স্থানীয় বাদ্যযন্ত্র এর সাথে রাজোচিত শিকারিদের গর্জন পুনরুৎপাদন করে চিত্রটি সম্পূর্ণ করে। কখনও কখনও বাস্তবের ছোঁয়া দিতে, একটি দুর্বল ছাগল বেঁধে রাখা হয় এবং নর্তকরা অসহায় প্রাণীটিকে ধরে ফেলার এবং শেষে এটি হত্যা করার ভান করে। বাঘ ছাড়াও নৃত্যশিল্পীরা প্রায়শই একটি সুন্দর দাগযুক্ত চিতাবাঘ বা একটি কালো প্যান্থারের গাঢ় কালো রঙে সজ্জিত হয়।
আজকাল নৃত্য শিল্পটি তামিলনাড়ুতে খুব কমই হয়, তবে কেরলে (পুলিকালি/পুলিয়াত্তম), অন্ধ্র প্রদেশ (পুলিভেশাম) এবং কর্ণাটকের (হুলিভেশা) তে পরিবেশিত হয়।